D Strecki fiert uf eme Rundkurs in zwo Halbmarathonrundene dur Friburg. Start un Ziil sin im Messegländ. Einzigartig sin di 42 Musikband uf 21 Kilometer, wu d Veraastaltung defir bekannt isch. Zerscht goht s iber d Berliner Allee uf de link Stade vu de Draiseme, deno iber d Haselemer Stroß, d Eschholzstroß un iber d Wiwilí-Bruck in d Altstadt. Vu dert goht s in d Oberau, wu ne Schlupf an de Draiseme drillt wird, un iber Neiburg, Herdere un Zähringe zum Uusgangspunkt vu de Strecki.